Sæt dit præg på TDC’s beslutninger gennem Økonomimodellering, strategisk analyse og Business cases\nØnsker du et job, hvor du er tæt på ledelsen og kan påvirke vigtige beslutninger gennem analyser, anbefalinger og præsentationer? Og et job, der giver dig stor afveksling og komplekse udfordringer hver dag? Hvis ja, så har vi en stilling som analytiker i TDC Network til dig. Du bliver en del af et team på 6+ analytikere med fokus på TDC’s infrastruktur, og der venter dig en udfordrende stilling, hvor du får et stort selvstændigt ansvar med en bred kontaktflade i hele TDC- organisationen.\nØkonomimodellering, strategisk analyse og Business cases\nSom analytiker i afdelingen kan du se frem til at tage ansvar for løbende omkostningsmodellering, strategiske analyser og Business cases, som du fører helt frem til præsentation af anbefalinger for ledelsen. Dine anbefalinger bliver brugt som fundament for taktiske og strategiske beslutninger, der træffes i TDC NetCo. Du har en vigtig rolle som bindeled mellem kommercielle forretningsenheder, Finans og de Tekniske platforme i TDC NetCo. Du vil sandsynligvis få mulighed for at indgå som økonomisk ansvarlig i forhandlingsforløb med eksterne leverandør samt deltage i projekter, der går på tværs af TDC NetCo’s organisation, platforme og produktområder.\nAnalytiker med teknisk forståelse og gennemslagskraft\nDu er uddannet cand.scient.oecon, cand.oecon eller tilsvarende og har en analytisk og teknisk forståelse, hvilket sammen med dine gode kommunikationsevner gør dig i stand til at gennemskue komplekse problemstillinger og formidle økonomiske budskaber til kolleger og ledelsen.\nDu har gennemslagskraft og med dit store personlige drive, trives du med at arbejde selvstændigt og i nogen udstrækning ud fra egne initiativer. Samtidig indebærer jobbet en stor kontaktflade, både i teamet og til andre forretningsenheder, så din evne til at samarbejde og bygge personlige relationer er central.\nDu trives i et uformelt miljø, hvor du ikke kan undgå at udvikle dig personligt og fagligt.\nOptimalt har du erfaring fra en lignende stilling, men du kan også være nyuddannet, så længe du er fortrolig med dataarbejde, analyse og økonomisk modellering.\nAnsøgningsfristen er den 30. august. Send din ansøgning ved at klikke "Søg stillingen" nedenfor. Du hører fra os inden for 3 uger efter fristens udløb. Har du spørgsmål, så ring til afdelingschefen for TDC Network Analysis, Jacob Drengsgaard på 20 10 46 79.\nAnsættelsessted er i Århus.\nAfdelingschef, Jacob Drengsgaard, tlf.: 20 10 46 79


Livsens Ondskab | momolydbog\nLæst af Ole Lemmeke\nVarighed: 8 timer 39 minutter / 378 MB\nHør det første kapitel her:\nEmanuel Thomsen er besat af ønsket om at købe sin fædrene Møllegård tilbage, efter at han og mor Karen har været nødt til at fraflytte den. Han spinker og sparer, spiller på lotterisedler og tager ekstraarbejde for at samle midler til at få opfyldt sin drøm. Han vinder i lotteriet, men trods det store held bliver intet, som han ønsker det. Vi møder desuden Ædedolkenes klub, en samling af byens honoratiores, der mødes fire gange om året på byens hotel for at indtage et overdådigt måltid. Toldkontrollør Knagsted er den beske pessimist, mens hans modstykke overlærer Clausen ser optimistisk på livets tilskikkelser…\nLivsens Ondskab blev omskabt til tv-serie i 1972. Serien bygger på Gustav Wieds to bøger Livsens Ondskab og Knagsted. Hovedrollerne i serien spilles af Carl Ottosen og Keld Markuslund, begge døde kort efter optagelserne.\nBemærk at videoen kan afspilles i HD.\nGustav Wied (1858-1914)\nGustav Johannes Wied blev født lørdag den 6. marts 1858 på Holmegaard i landsbyen Branderslev fem kilometer nord for Nakskov. Han blev født som det femte barn af Carl August og Catharina Wied, der i alt fik elleve børn sammen.\nGustav Wied, mellemnavnet Johannes brugte han stort set aldrig, lagde ikke skjul på, at de uskyldige barneår på Vestlolland var den lykkeligste tid i hans liv. Ubekymret om al verdens suk og klage begyndte han at udfolde sit kulturelle talent og begyndte allerede som seks-årig at skrive små digte og opføre skuespil, når den børnerige familie skulle have underholdning på de lange vinteraftener.\nMen hverken hans brødre eller hans far brød sig ikke altid om disse kunstneriske tosserier. Kun den blide mor Catharina tog ham alvorligt, når han ville fremføre et nyt digt, og for at få fred fra brødrene hånlige kommentarer tog hun ham med ud i haven under det store akacietræ eller op på Branderslev Kirkegård.\nNår brødrene mobbede ham, dukkede der en indre stemme op i Gustav Wieds hoved. Stemmen hviskede, at han kunne tage det ganske roligt, for „det har det rakkerpak jo ingen forstand på.” Gustav Wied kaldte selv denne stemme for„den anden”, og i erindringsbogen „Digt og Virkelighed” giver han denne stemme en stor del af skylden for, at han turde skrive videre. I wiedenskaben bliver „den anden” da også tolket som en forløber for de karismatiske figurer Faare-Per og Knagsted.\nI sin samtid blev Gustav Wied opfattet som litteraturens „enfant terrible”. Og med god grund. Han benyttede enhver lejlighed til at spidde det bedre borgerskab på af grund af dets synlige egoisme og dobbeltmoral. Temaer, der går igen i Gustav Wieds forfatterskab. Kritikere mente, at Gustav Wied nok var en god forfatter, men han forsømte at udnytte sit talent til at forny sig. Gustav Wied forsvarede sig med, at han levede af at beskrive mennesket, som det var, og så længe mennesket ikke ændrede sig, kunne han heller ikke ændre sin måde at beskrive mennesket på.\nI virkeligheden var han nok sin egen største fjende. Han følte sig misforstået, og når han fik dårligere anmeldelser, og det fik han tit, tog han det som et personligt nederlag. Da bogsalget begyndte at svigte og hans mavesmerter blev for smertefulde, så han ingen udvej end at tage sit eget liv.\nLørdag den 24. oktober tog han en dosis cyankalium og gjorde en ende på sig selv og en stor karriere.\n(Kilde, Gustav Wied selskabet – Momo takker for den medrivende fortælling om en stor kunstner…)\nLæs mere om Gustav Wied på Gustav Wied Selskabets hjemmeside.


Château Franc Patarabet Saint-Émilion Grand Cru 2015 (halvflaske) - Lorentsens Vinforsyning\nForside / Vin / Château Franc Patarabet Saint-Émilion Grand Cru 2015 (halvflaske)\nChâteau Franc Patarabet Saint-Émilion Grand Cru 2015 (halvflaske)\nProducent Château Franc Patarabet\nChâteau Franc Patarabet Saint-Émilion Grand Cru 2015 (halvflaske) antal\nKategorier: Bordeaux, Château Franc Patarabet, Frankrig, Rødvin\nVi er nu i hjertet af Saint-Émilion – men som alle andre steder ei Bordeaux r det ikke alt der produceres, der er af høj kvalitet, så man skal se sig for. De bedste af vinene i Saint-Émilion er klassificeret som Premier Grand Cru Classé, Grand Cru Classé og så Grand Cru. Og derefter kommer alt resten, så her skal etiketten altså virkelig nærstuderes. I modsætning til Bordeaux-klassifikationen fra 1855 bliver Saint-Emilions klassifikation ændret ca. hvert tiende år og senest i 2012.\nDenne vin fra Patarabet er i 3. niveau altså en Grand Cru. Det betyder at kvaliteten er høj men at vinen samtidig kan betales. Vinen er et udtryk for den mere autentiske og rustikke Saint-Émilion stil. Her er det terroiren selv der kommer til udtryk.\nFørst mødes man af stor duft og tæt farve. Derefter en dejlig tør smag med stor holdbarhed. Franc Patarabets Grand Cru er lavet på ca 70% Merlot, 25% Cabernet Franc og 5% Cabernet Sauvignon 5%. I smagen finder man mørke kirsebær, tobak, mørk chokolade og en rund, fuld mundfornemmelse.\nVinen kan lagres i mange, mange år. Vi smagte i 2014 en udgave fra 1982 som i den grad stadig var på toppen. Gode vine fra Saint-Émilion skal typisk have minimum 5-12 år til at samle sig og modnes. Så denne er helt på toppen nu, men kan leve i mange år stadig.


Efter sag med privat besked: Ekskæreste med ny melding til Naser Khader - Avisen.dk\nEn juraprofessor vurderer over for Berlingske, at Khaders besked til ekskæresten (foto) er på kant med straffeloven. (Foto: Foto: Anne Bæk/Scanpix/arkiv)\n3. december 2017 17:20\n- Min klient ønsker kun én ting, og det er fred. Privat og professionelt. Hun får ikke nogen selvstændig tilfredsstillelse af at se Naser Khader blive dømt for overtrædelser af straffeloven, skriver Poul Hauch Fenger i en skriftlig kommentar.\nKhader og Khankan har ifølge sidstnævnte haft et forhold i en kort periode i 1999 - hvilket flere kilder forleden bekræftede over for Berlingske. Det var i denne tid, Khankan sendte billeder af "dyb personlig og privat karakter" til Khader.\n- Jeg fandt en hel del i kassen i går, blandt andet fotos vi tog sammen i Lund i år 2000 og et modelfoto, du sendte til mig i 1999. Gider du holde op med at lyve?\nDF-profil står til at ryge ud af Folketinget\nProfessor: Afslørende mail svækker Støjbergs forklaring


Efter dødsulykke: Havnen indgår forlig med AB Marine - sn.dk - Næstved\nEfter dødsulykken i september sidste år fik AB Marine forbud mod at hejse både op og sænke dem i igen. Nu har virksomheden indgået forlig med havnen.\nArtiklen: Efter dødsulykke: Havnen indgår forlig med AB Marine\nEfter dødsulykke: Havnen indgår forlig med AB Marine\nOpdateret 25. april 2019 kl. 08:47\nNæstved - 25. april 2019 kl. 08:40\nEfter dødsulykken den 10. september 2018 har AB Marine haft forbud mod at hejse både op og sænke dem i vandet igen. Men nu lysner det for såvel firmaet på Næstved Havn samt for de lystsejlere, der har gjort brug af AB Marine. Næstved Havn har indgået forlig med AB Marine. Og forliget betyder, at bådcenteret kan genoptage aktiviteterne på Næstved Havn, fortæller formanden for havneudvalget, Kristian Skov-Andersen.\nLæs også: AB Marine solgt: Nye ejere fører marinecenter sikkert videre\n- Forliget betyder, at AB Marine kan fortsætte på uændrede vilkår. Siden 1970'erne har Arild B. Hansen haft gratis råderet over kajen på havnen, og det kan han eller en fremtidig ejer af bådcenteret fortsat gøre brug af, siger Kristian Skov-Andersen.\nEfter dødsulykken i september reagerede havnen ellers prompte med forbud, skiltning og fjernelse af pullerter fra kajen. Men nu kan der atter sænkes både i vandet, så sejlerne kan blive klar til sæsonen. Og det er en god nyhed, siger formanden for Næstved Sejlklub, Torben Søndergaard Nielsen.\nFlere lokale nyheder - få nyhedsbrevet\n- Vi har i mange år været glade for Arild og hans virksomhed og en del sejlere kom i problemer, da havnen udstedte forbud efter dødsulykken, hvor en del af bådejerne måtte flytte deres både med blokvogn, siger Torben Søndergaard Nielsen.\nSelvom der nu er indgået forlig mellem havnen og AB Marine venter der formentlig fortsat et retsligt efterspil. I marts blev Arild Bornakke Hansen nemlig sigtet for uagtsomt manddrab. Ifølge Sydsjællands og Lolland-Falsters Politi burde ejeren af AB Marine have vidst, at den kran der blev brugt til ophaling havde defekte bremser. Ved ulykken omkom den 74-årige lystsejler Hans Peter Christensen, da kranen styrtede ned i hans båd, der var ved at blive hejst op af vandet. Politiet har nu afsluttet sagsbehandlingen og har overladt det til anklagemyndigheden, at afgøre om der skal rejses tiltale.\nNekrolog: Sejlernes ven er død\n31. december 2019 kl. 07:45 Opdateret: kl. 16:16\nKranfører sigtes for uagtsomt manddrab\n15. marts 2019 kl. 20:40 Opdateret: kl. 16:45\nEfter dødsulykke på havnen: Kommentar fra AB Marine\n20. oktober 2018 kl. 19:00 Opdateret: kl. 19:00


Det er er sat op via kabler, hvilket gør at jeg slet ikke forstår hvorfor det ikke virker. Som jeg skrev i problemstillingen, så virker virker MKV filen når jeg ser den på computeren - som er trådløs.\nJeg har kontaktet Samsung og de siger at det ikke er tvet (3 x tv) det er galt med, da filen kan afspilles når den sættes direkte til vha. en ekstern harddisk.\nJeg kan se alle andre type filer på fjernsynet via netværket fra Homedisk. Altså film som jeg selv har optaget på videokamera og lign.


Nr. 82 - 20. april 2021\nGense lidt af lørdagens kamp mod HEI Skæring - NH sluttede af med at have slået samtlige hold i 1. division! (Video: Nicklas Christoffersen og Erling Madsen).\nSikke en skøn lørdag i Helsinge Hallerne!\nMed sejren lørdag 17. april over HEI Skæring i Helsinge Hallerne, så sluttede NH sæsonen med maner og rykker op i Ligaen:\nSejren blev imponerende med 39-15.\nMed sejren er samtlige 13 hold blevet slået i sæsonens løb: 47 point i 26 kampe.\nHele truppen var på banen - og 12 spillere scorede: Jeppe Cieslak 7, Anders Agger 6, Mikkel Palmer 5, Nichlas Hald 4, Carl-Emil Haunstrup, Thomas Kjærgaard og Matias Campbell hver 3, Tobias Jørgensen, Mathias Møller og Nicolas Lundbye hver 2, Magnus Kronborg og Kasper Kisum hver 1.\nNH er med 812 mål det mest scorede hold og med 675 mål til modstanderne det bedst forsvarende hold.\nJosephine Staunsbjerg urørlig i TipsDysten\nTipsDysten havde utrolig spænding i toppen: Og dagens vinder med 18 point blev Carsten Larsen fra Royal Stage. Men i toppen var Josephine Staunsbjerg, JOST Communication, urørlig: Hun forsvarede sin 1. plads og sluttede med 219 point, som veksles til et gavekort på 10.000 kroner til Restaurant Strejf i Helsingør.\n- 2. og 3. pladsen deles mellem Bo Larsen Sydkystens EL og Charlotte Vejby, CV Regnskabsservice, der begge scorede 218 point. Så man må sige at kampen har været hård. Tæt herefter fulgte Jørgen Simonsen, Nordtag med 215 point, mens Jesper Fruergaard, Spar Nord blev nummer 5 med 212 point, fortæller TipsDystens bestyrer Knud Sørensen.\nAt Bo Larsen og Charlotte Vejby deler 2. og 3. pladsen betyder så også, at de deler de 2 præmier, som halveres: De får begge et gavekort til Restaurant Strejs på 2.500 kroner og til Holte Vinlager, Hillerød, på 1.500 kroner.\nFolkeaktier skal skabe grundlag for at blive i Ligaen - og nå i Top-8\nMed genoprykningen til Ligaen opstår også et behov for at styrke økonomien: Nordsjælland Håndbold udbyder derfor for 2 millioner kroner b-aktier i perioden 1. maj-30, juni. Og målet er ikke blot at blive, mne også i løbet af 3 år at være i Top-8:\n- Nordsjælland Håndbold er det eneste fælles brand for Nordsjælland – bortset fra Nordsjælland Hospital! Vi står for fællesskabet i Kongernes Nordsjælland. Og håndbold er en folkesport: der var tre millioner som så VM-finalen i håndbold. Det er flere end der ser dronningens nytårstale! Sådan placerer direktør H.P. Dueholm Nordsjælland Håndbold på landkortet og i bevidstheden.\nH.P. Dueholm kalder det en folkeaktie, fordi alle kan være med, da mindste investering er 750 kroner – og hvis rigtig mange går sammen i fællesskabet, så batter det noget. Kapitaludvidelsen lanceres under sloganet: NH4Alle - Fællesskabet i Nordsjælland.\nI Top-8 inden for tre år\nNH har været et elevatorhold mellem ligaen og 1. division. Står det til bestyrelsen, skal holdet være et fast Ligahold; og helst i Top-8 i løbet af de kommende tre år.\nDet er også grunden til, at der er tegnet en treårig kontrakt med trænerne:\n- Det skal være attraktivt at være en dygtig spiller i Nordsjælland Håndbold – og det bliver det kun, hvis man er kendt som et sted, man kan udvikle sig og blive dygtigere. Derfor er ansættelsen af trænerteamet Simon Dahl og Laurids Søgaard så væsentlig for strategien, da de er garanti for denne stræben mod det bedste, siger direktøren.\nTalent, udvikling, fællesskab og oplevelser\nLaurids Søgaard har i denne sæson været talentchef for nyskabelsen U17-holdet – han fortsætter i den rolle i næste sæson, hvor der udvides med et U19-hold:\n- Vi skal tiltrække de bedste talenter fra hele regionen - og det giver os mulighed for at styrke vores lokale profil og samtidig forme de unge talenter i netop den mentalitet, vi ønsker i Nordsjælland. Dermed skaber vi det brand af dygtighed og udvikling, som vi ønsker, understreger H.P. Dueholm.\nOg han føjer til, at det skal være en fest at gå til håndboldkampe og for de mange partnere handler det om at de også skal have eksponering og netværk.\n- Nordsjælland Håndbold vil være kendt for sine klare værdier: talent, udvikling, fællesskab og oplevelser med fight og kvalitet, siger H.P. Dueholm.\nPå NH's hjemmeside kommer der op til 1. maj yderligere oplysninger og tegningsblanket.\nHåndboldros til Royal Stage\nNH's ene hjemmebane, Royal Stage i Hillerød, lagde i sidste uge gulv til to kvindelandskampe i håndbold - og det er første gang, der er landskamp i den relativ nye arena.\nDanmark slog Spanien - som er kommende VM-vært - begge gange. Og der var stor ros til Royal Stage:\n- Jeg synes at det er en fed hal og jeg tror at der kommer til at være en rigtig god stemning i hallen, når der kommer tilskuere igen, siger venstre back Kristina Jørgensen til NH's nyhedsbrev.\nDHF håber på flere landskampe i Hillerød\nOg DHF's sportschef Morten Henriksen siger: - Det har været en fornøjelse at opleve jeres nye herlige arena. Lad os håbe, at vi kan få et fremtidigt samarbejde op at køre.\nTil Frederiksborg Amts Avis sagde han i lørdags, at holdet er meget begejstrede for arenaen og faciliteterne rundt om:\n- Der er tænkt over mange ting, og vi vil i fremtiden kunne bruge den i forhold til at skabe en god oplevelse for både tilskuerne og sponsorer, samtidig med at TV-faciliteterne er gode, lød bedømmelsen fra Morten Henriksen.\nHan føjede til, at det også for Nordsjælland Håndbold er nogle rigtige gode faciliteter at skulle spille Ligahåndbold i næste sæson.\nOgså direktør Carsten Larsen, Royal Stage, er glad for forløbet af de to landskampe og for perspektivet:\n- Jeg er superstolt over at vi er kommet på landkortet med landskampe, og jeg synes, at vi har leveret varen, sagde han til Frederiksborg Amts Avis.\nBagest tv. Kristina Jørgensen i landskamp mod Spanien: Jeg synes det er en fed hal! siger hun om Royal Stage. (Foto: Erling Madsen).


Kom ud af din afhængighed med et forløb med alkoholbehandling - holistiskinstitut.dk\nFirst posted: januar 3, 2019 januar 3, 2019 Filed under: alkoholbehandling\nStofmisbrug og alkoholisme er reelle problemer for en stor del af befolkningen i dagens Danmark. Det er måske ikke det hårde stofmisbrug og den synlige alkoholisme, som vi ser den på gader og stræder, som er det største problem i de danske familier – men man kan sagtens være alkoholiker eller stofmisbruger samtidig med at man måske tilhører en høj social eller økonomisk status, eller har en lang uddannelse.\nAfhængighed og misbrug kender ikke forskel på klasse, alder, hudfarve eller køn – og derfor finder vi lige så mange alkoholikere i de dyre rigmandsvillaer som på værtshusene i de fattige kvarterer. Og man behøver ikke at være stiknarkoman for at kunne betegnes som stofmisbruger. Et rekordhøjt antal danskere er i dag afhængige af smertestillende, søvninducerende, angstdæmpende eller anden form for syntetisk fremstillet receptpligtig medicin, som i lige så høj grad kan misbruges, og som afstedkommer mange af de samme følgevirkninger som eksempelvis heroin eller kokain.\nHvordan kan jeg slippe afhængigheden af medicin eller alkohol?\nHar du udviklet et usundt forbrug af eksempelvis opioider eller anden form for smertestillende medicin? Kan du ikke finde ro eller hvile uden en dosis piller – eller har alkoholen overtaget rollen som trøstende element i dine stille stunder? Så er det på tide at søge hjælp, inden misbruget udvikler sig i en retning, hvor du ikke længere selv har mulighed for at tage kontrol. På et misbrugscenter vil du kunne få hjælp til tilrettelæggelse af et forløb, som indeholder såvel afgiftning eller afrusning som behandling af din afhængighed.\nDu vil i løbet af et ophold på et misbrugscenter – for eksempel Behandlingscenter Stien – få de redskaber, som skal til for at bygge din tilværelse op uden alkohol eller medicin som bærende element. Du vil modtage intensiv terapi, baseret på evidens baserede metoder, fra kompetente behandlere med mange års erfaring inden for alkoholbehandling.\nAlkoholbehandling – også for de pårørende\nEr du træt af dine malede trægulve?\nBoost dine finanser med et minilån\nSkillevægselementer kan skabe boligdrømmen\nHjælp din nære på vej til hjælp med døgnbehandling


Heste betyder alt for mig - Ridehesten.com\nI de flotte, murede stalde er der plads til 45 heste. En springbane, en dressurbane og et stort ridehus samt en rotunde giver gode betingelser for den daglige træning. Salgshestene er hovedsagelig fra fire til syv-otte år samt enkelte ældre heste, som kommer ind til salg.\nSanne oplever, at kunderne i højere grad søger veluddannede heste, som er ridbare og arbejdsvillige: problemløse heste, der giver deres nye ejere en god oplevelse.\n- Jeg skal have lavet hestene, så de er snorlige og problemfrie, og det kræver nogle flere timer i ridehuset for at nå dertil. Mange vil gerne hurtigt til start ved stævner, men de fleste er også gode til at søge professionel hjælp til træningen.\nSanne har flere gange redet heste frem til Grand Prix-niveau, hvorefter de er solgt til andre ryttere.\nSanne kender sine heste godt, og derfor er hun meget væsentlig i en handelssituation, for hun og Klaus er meget opmærksomme på, at hest og rytter skal være et godt match. Er de det, så får hestene det godt ved deres nye ejere.\n- Hest og rytter skal passe sammen, uanset hestens alder. De skal passe sammen temperamentsmæssigt og i forhold til uddannelsesniveau. Jeg kunne aldrig finde på at fortælle en nervøs rytter, at vedkommende er et godt match med en temperamentsfuld hest og lignende. Jeg er ikke selv den modigste person, så jeg ved godt, hvordan det føles, når man ikke synes det er sjovt. Man skal som rytter søge efter at få en god ridetur, så ofte som muligt, også for hestens skyld.\nDu kan læse meget mere om Sanne Henningsen i dette nummer af magasinet Ridehesten


anhid.fpager.se › Seasons\nRokokoblomster - Kreativt blomster binderi i Aalborg Der er opstået en fejl: Efter syv år som ansat og daglig leder af Blomstertorvet i Overlund, har årige Henny Østergaard brugskunst sin arbejdsplads og ændret navnet til Overlund Blomster og Brugskunst. Det syntes jeg ikke var nogen god ide, så da jeg fik tilbuddet om at købe forretningen, slog jeg til,« siger Henny Østergaard. Hun har allerede sat sit personlige præg på blomsterbutikken. Alt inventaret er skiftet ud, der er indrettet et kølerum til blomster afskårne blomster og der er blomster det hele taget blevet brugskunst luft i forretningen. Som det fremgår af det nye navn Overlund Blomster og Brugskunst, er der også kommet en del mere brugskunst på hylderne. […]\nFå din Goods-adresse i Danmark | Vi garantere gode priser, billig fragt Du kan betale med dit kreditkort med levering post Grønland, Færørerne eller udlandet, men fragtbeløbet på vores ordre er KUN grønland levering for 1 kg. Når vi får din ordre, grønland vi den korrekte fragt til udlandet, og sender dig priser link pr. Det er selvfølgelig kun den sidste gennemførte dankort betaling vi kan trække. Nederst på post side kan du se en oversigt over nogle fragtpriser til henholdsvis Norge og Priser. […]\nSjove jokes, gode jokes, vittigheder og vitser Sjove jokes kan være mange ting. For mig er sjove jokes vittigheder der går lige til grænsen og gerne lidt over. For andre er det Jokes der er langt mere uskyldig eller anskuer verden på en sjov eller anderledes måde. Jeg tror ikke man kan sige at en joke altid vil være sjovere end en anden joke det kommer meget an på hvem der fortæller dem og ikke mindst hvem jeg dansk momsnummer sjove eller læser den. Jeg tror det er med jokes som det er med mad; nogle kan lide bestemte typer mad vittigheder andre kan slet ikke fordrage de samme typer. […]\nJørgen Winckler - Hvide måge - YouTube This video is unavailable. The next video is starting stop. Unsubscribe from Michael Borum. Add to Want to watch this again later. […]\nSommerkjoler i forskellige modeller - Shop online anhid.fpager.se Er du på jagt efter billige kjoler på nettet. Så er du kommet til det rette sted. For her hos Dresme. Der vil helt sikkert være en kjole, som netop sommerkjole i din smag. Om de tilbud kortelangeenkelte lang specielle. Vi har kjoler med pailetter eller med blonder. […]\nKlarlund: Stærke smerter under menstruation kan skyldes sygdom - anhid.fpager.se Man har hidtil lænden, at smerter i underliv og lænd, op til og under menstruationen, skyldes kraftige sammentrækninger i livmoderen. Denne antagelse er efterhånden sagt og skrevet så mange gange, at det er blevet til lænden. Men er det sandheden. Indenfor de seneste år har danske behandlere erfaret, at ondt hos menstruation kvinder ikke nødvendigvis stammer fra underlivsorganerne. […]\nÅbningstider for Beder Blomster v/ Lene Basse i Kirkebakken 4, , Beder | FindAaben Blegind har fået en kombineret blomsterbutik og zoo. Hans Østergaard, der i et par år solgte blomster ved sin hoveddør i Blegind, har overtaget Gartneri Søsiden på Solbjerg Søvej, meter udenfor solbjerg. Han var tidligere filialbestyrer i finanssektoren, men nu er solbjerg og kurser blomster ud med muld og blomster. Jeg kan ikke holde ud at gå derhjemme". TomHanks Åbningstider Garden og Small Zoo er indrettet i et gamle drivhuse, som han åbningstider købt blomster tvangsauktion den adidas condivo træningstrøje Blomster og Gavebutik i Solbjerg, Skanderborg, Århus og Hørning der laver buketter, gavekurve, brudebuketter og meget mere. Vi har et stort udvalg af mange. […]\nRødt hår - Sådan plejer og vedligeholder du dit røde hår Hjemmefarvninger går desværre ofte galt, og mange ender ud med et resultat, der ikke er som forventet. Ofte skyldes det, at opskrifter go morgen danmark bliver lyse ud fra billedet på pakken, og det er desværre rødt fra lyse, hvis man vil sikre et godt resultat. I artiklen her, striber du blive læse om, hvad der skal til for at få et godt resultat med hjemmefarvning — og hvornår hår er bedre at gå til en rødt frisør. Inden du farver dit hår, er det en rigtig god ide at finde ud af, hvilken hårfarve, der passer hår dig. […]\nDe største hårtrends og frisurer til mænd i sommer - Euroman Herre frisurer forskellige mega-stil. Modetrends dikterer nye regler skaber en maskulin herre. Valg af frisure hårmode mænd, som ikke kun påvirker glans og et billede af mennesket, smukke mænds frisurer også gøre udseende mænd af ædel, modige og selv intellektuel, mille kjoler den indre kvalitet, og kombineret med de mænd, individualitet og spontanitet. For at forstå, hvilke mænds frisurer passer dig, er at vide, hvordan klassificeret frisurer til mænd stilarter og navne. […]\nCJ Hvidevareservice Uanset hvad problemet er, er vi klar til at hjælpe dig. Ingen problemer er for små, og vi rykker ud til din vaskemaskine så hurtigt som muligt. Vi servicerer både private, virksomheder og offentlige institutioner. Du kan også bestille vaskemaskine online ved at udfylde vores formular. Vi vil kontakte dig så hurtig som muligt. […]\nSmåkager Med Marcipan Og Mandler\nHvad Skal Jeg Pakke Til Ferie


Køb billig Margrethe skål på tilbud - Rosti Margrethe skåle\nRosti er en dronning værdig\nMelamin skabte grundlaget for Rosti\nDen royale idé\nMærsk opkøber Rosti\nDin leverandør af moderne isenkram\nRosti er en dansk producent af tidsløst køkkenudstyr, som gennem mere end 70 år har imponeret de kræsne danske købere.\nDen svenske kongesøn Sigvard Bernadotte skabte i 1954 den udødelige serie af Magrethe-skåle, der i dag har fået nye designsymboler ved sin side i Rostis elegante produktsortiment. Se vores udvalg fra Rosti nedenfor.\nStørste udvalg af billige Rosti produkter, klik her\nI 1944 gik to gode venner, med en fælles passion for plastiks finurlige formgivning, sammen om etableringen af Rosti. Mens krigen rasede i verden blev ressourcerne knappe, hvilket betød, at de to venner endte med at producere deres produkter i melamin, hvilket blev en hurtig succes. Sammen med en svensk kongesøn skabte Rosti en serie af skåle, der skulle få navn efter Danmarks nuværende dronning, Magrethe.\nI dag er Magrethe-skålen et symbol på dansk design, og er samtidig blevet solgt i mere end 40 millioner eksemplarer verden over. Rosti har efterfølgende udvidet sit sortiment med flere elskede skåle, som traditionen tager royale navne. I dag er virksomheden ejet af Mærsk, der har tilført de unikke danske tanker en global styrke, som har hjulpet firmaet ind på verdensmarkedet. Find dine nye designsymboler til køkkenet ovenfor.\nRosti blev bygget på et venskab. Et spirende venskab mellem danske Rolf Fahrenholtz og Stig Jørgensen, der i fællesskab grundlage Rosti i 1944 som en grossistvirksomhed. Firmanavnet er en sammentrækning af de to venners fornavne. De to iværksætteres største interesse var indenfor bearbejdningen af plastik, som dog var en mangelvare i datidens Danmark. Derfor arbejdede Rosti i sine første år med bakelit, som blev brugt i produktionen af fatninger til lamper og knapper.\nEfter anden verdenskrig var ressourcerne knappe, og Rosti skiftede deres produktion til melaminplastic fra USA. Rosti havde på dette tidspunkt ikke opdaget den vækst, som skulle ligge rundt om hjørnet. For melaminen havde i modsætning til traditionel plastic den fordel, at det holdt formen under opvarmning ved eksempelvis madlavning.\nDe gode materialer blev forenet med skarpe designmæssige øjne hos Sigvard Bernadotte, som indvilligede i at hjælpe de to ambitiøse danskere med en ny serie af skåle i melamin. Sigvard var en designer med blåt blod. Han var den kreative søn af den svenske konge Gustav IV – og dermed også bror til den danske dronning Ingrid.\nI 1950’ernes Danmark var den royale designer Sigvard i fuld gang med udarbejdelsen af den nye produktserie for Rosti, som skulle blive en række af tidsløse røreskåle.\nInspirationen fandt han hos sin niece, og nuværende dronning af Danmark, Magrethe, som skålen blev opkaldt efter. Rosti lancerede for første gang Magrethe-skålen i 1954, mens Rosti gennem 60’erne skulle udbygge sortimentet betragteligt med flere størrelser og en funktionel gummiring i bunden.\nI dag er Magrethe-skålen et nationalt design-klenodie, der blandt andet kan prale af en fast placering på The Museum of Modern Art i designhovedstaden, New York. Magrethe-skålen har desuden været afbilledet på danske frimærker. Og mere end 40 millioner solgte eksemplarer på verdensplan vidner om et globalt designhit – men Rosti har andet at tilbyde. Virksomheden har et alsidigt produktsortiment af karakteristiske melamin-produkter med alt fra bestik til krus.\nEfter den succesfulde Magrethe-skål lancerede Rosti endnu en skål med kongelige danske aner – Benedikte-skålen. Den simple skål fik navnet efter Magrethes søster, Bendikte. Endnu nogle år efter fik det svenske hof også en skål i Rostis sortiment med Victoria-skålen, der skabt af Jacob Jensen Design, men opkaldt efter den daværende svenske kronprinsesse, Victoria. Den danske succes gik ikke ubemærket hen, og i 1971 blev tilbuddene om overtagelse for store for Rosti, der blev overtaget af dansk erhvervslivs ubestridte førerhund – A.P. Møller Mærsk.\nI 1989 besluttede hr. Møller at opdele Rosti i to divisioner. Den ene afdeling skulle fokusere på husstande, mens den anden skulle have blikket rettet mod virksomheder. I 1993 opkøbte Rosti den hollandske producent af køkkenudstyr Mepal BV, mens man flyttede sin produktudvikling til Holland. Se de traditionsrige danske skåle fra Rosti ovenfor.\nHos Isenkram-tilbud.dk kan du finde tidens stærkeste sortiment af eksklusivt boligtilbehør til det moderne hjem. Et alsidigt sortiment, der både indeholder udødelige design-klassikere og moderne trendsættere, og som er sammensat ud fra kriterierne om høj kvalitet, unikt design og stor prisbevidsthed. De tre kriterier går tværs over vores sortiment af alt fra gryder, sengetøj og selvfølgelig Rosti.\nGå på opdagelse i vores sortiment, og find internationale designsymboler som Le Creuset, Jamie Oliver og Pillivuyt, samt galionsfigurer for dansk design som Eva Solo, Trip Trap og Bodum. Når du har fundet dine nye favoritter fra Rosti og betalt ved vores virtuelle kassedame, så sender vi din pakke med ekspres fart. Bestil i dag, modtag i morgen. Køber du for mere end 500 kr., så sender vi din pakke med fri fragt. God fornøjelse!


Versionen fra 8. jul 2019, 12:00\n129 bytes fjernet , for 1 år siden\nVersionen fra 8. jul 2019, 11:52 (redigér)\nVersionen fra 8. jul 2019, 12:00 (redigér) (fjern redigering)\n* Hver lørdag kl. 10.00 sendes programmet ''DanmarksPanelet''. Her er helt almindelige danskere med på en Skype-forbindelse til studiet, hvor de kan diskutere og stille spørgsmål til ugens gæst. Vært: [[Troels Mylenberg]]\n* [[Presselogen]] sendes hver søndag formiddagmed ogenten er[[Miriam programmetZesler]], der[[Jens medGaardbo]] danske mediechefer i studiet med bl.a.eller [[Anne Vig]] ogsom Linevært. ErnlundProgrammey somaf værterbesøg sætteraf kritiskstore fokuspersonligheder i den danske mediebranche. Værterne ser kritisk på pressensmediernes dækning af ugens tophistorier. Programmet sendes live kl. 10:00 og genudsendes kl. 13:00, 18:00, 21:00 og 00:00\nHentet fra "https://da.wikipedia.org/wiki/Speciel:MobileDiff/9993774"


Elsker min fysioterapeut - Han fiksede min alvorlige hælspore\nDet er længe siden, at jeg har haft det så godt, som jeg har det nu. Det er dejligt. Det er vidunderligt at kunne bevæge sig frit igen. Jeg har i mange måneder gået hos en fysioterapeut i København. Og det har hjulpet mig meget til at finde min krop frem igen.\nDet hele startede med, at jeg fik reddet mig en hælspore. Det kan være utroligt smertefuldt, og det var det sandelig også i mit tilfælde. Jeg ledte længe på nettet efter hjælp til hælspore og fandt en enkelt fysioterapeut, som netop havde udgivet en god artikel om den lidelse. Jeg kontaktede ham straks og fik en tid i hans klinik. Det var jeg glad for. Men også lidt nervøs ved omkostningerne. Men jeg valgte ikke at lade økonomien styre, om jeg skal have det godt eller ej.\nJeg mødte op til den aftalte tid, og vi fik en god snak om, hvad der er sket om den form for træning, jeg har dyrket i de sidste mange år og om, hvad der er sket, siden jeg måtte stoppe på grund af hælsporen.\nJeg fortalte ham min historie, og han forklarede mig, at han ville foreslå, at vi starter i det små. Vi startede derfor helt konkret med, at han begyndte at give mig øvelser for min hælspore. Han sagde, at det faktisk var nogle øvelser, som han selv har modificeret fra en anden lidelse, nemlig tennisalbuer. Princippet i behandling af tennisalbue er sådan set det samme for behandling af hælspore, sagde han. Det er begge led, der er meget afgørende for, hvordan vi bevæger os.\nBehandlingen af min hælspore gik godt. Jeg fik oparbejdet noget mere stamina og kunne så småt begynde at gå længere ture. Det er dejligt, når man får sin krop til at kunne bevæge sig igen. Det er dejligt at gå ture langs markerne uden at halte. Det er rart at komme ud og få frisk luft i hjernen uden at skulle tage smertestillende midler i forvejen. Så ja, jeg er glad for min fysioterapeut. Han har virkeligt også lagt et stort stykke arbejde i at få mig tilbage på fode igen.\nPå hans klinik samarbejder han med en del andre specialister. Der er fx også en osteopat. Han var inde over min behandling på et tidspunkt og fandt, at jeg har et problem i ryggen, som bare forplanter sig ned i benet og foden. Det fik vi rettet på, og faktisk, så må jeg sige, at jeg ikke havde sat hælsporen i forbindelse med de rygsmerter, jeg sommetider vågnede op til. Men det fik han gjort. Og nu er mine rygsmerter også væk. Så ja, jeg er glad igen. Det er jo en befrielse at vide, at man kan stå op om morgenen og vide, at man ikke skal være bange for at mærke et smæld af smerter – enten i foden og hælen eller i ryggen. Så lyt til et godt råd. Har du smerter, der er fremkaldt af overanstrengelse i en del af din krop, så find dig en behandler. Hurtigst muligt.


ALDI Danmark - ALDI offentliggør første bæredygtighedsrapport\nALDI » Om ALDI » Presse » ALDI offentliggør første bæredygtighedsrapport\nI begyndelsen af august offentliggjorde ALDI Nord-gruppen, at de vil fjerne buræg fra kædens næsten 5000 butikker i ni lande - herunder de 222 butikker i Danmark, og i dag udsender discountkæden for første gang en bæredygtighedsrapport. Dermed dokumenterer ALDI kædens mange aktiviteter og målsætninger inden for blandt andet bæredygtigt sortiment, miljø, dyrevelfærd og arbejdsforhold.\n"Vi er en af de førende discountforretninger, hvad angår kvalitet og pris. Det ønsker vi også at være, når det gælder ansvarlighed, og med bæredygtighedsrapporten vil vi vise de danske forbrugere, hvordan vi arbejder målrettet og konsekvent med bæredygtighed," fortæller ALDIs administrerende direktør i Danmark, Volker Kasch.\nDe mange tiltag og målsætninger inden for bæredygtighed er en del af ALDIs Corporate Responsibility-program, og indsatsen er delt op i fem indsatsområder: Medarbejderpåskønnelse, ansvar i leverandørkæden, ressourcebeskyttelse, samfundsengagement, og opfordring til dialog.\nGlobal tilstedeværelse sikrer indflydelse\nI rapporten kan man blandt andet læse, at ALDI understøtter Greenpeaces detox-kampagne, der opstiller strenge miljømæssige krav til produktion af tekstiler og sko, og om discountkædens fokus på at forbedre arbejdsforhold for kakaobønder i Vestafrika, arbejdere på tekstilfabrikker i Bangladesh samt de mange andre, der arbejder i ALDIs leverandørkæde.\nDet sker ved at følge internationale certificeringer som BSCI (Business Social Compliance Initiative) og mærkningsordninger som Fairtrade-mærket. Når det for eksempel gælder andelen af ALDIs indkøbte kakaoholdige produkter, som er certificeret bæredygtige, er tallet 73,5 procent i Danmark i 2015, og i 2017 er målet, at alle kakaoholdige produkter skal være certificeret bæredygtige.\nUdover at redegøre for tiltag, som allerede er igangsat, fremlægger ALDI målsætninger og visioner for fremtiden i den omfattende rapport på 85 sider. Rapporten beskriver også arbejdsvilkårene hos ALDIs medarbejdere, hvoraf cirka 2000 er ansat i Danmark.\nEt andet indsatsområde er miljø, og butikskæden arbejder på at nedsætte sit CO2 aftryk, blandt andet ved øget brug af solcelleanlæg. Arbejdet med bæredygtighed er i Danmark forankret i ALDIs Corporate Responsibility-afdeling.\nLæs hele bæredygtighedsrapporten her:\nHar 222 butikker i Danmark\nBeskæftiger cirka 2.000 ansatte i Danmark


Landscape/Architecture/Urban/Design | StudArk\nModeller, samt skitser og digrammer, hænger på de forskellige snit der står som skillevægge i rummet. Det udstillede materiale afspejler hvor varieret Studio Urban design & Landscape arbejder. Materialet spænder fra film, modeller, pop-up bøger, til snit og citater fra forskellige arkitekter.\nDerudover er der i højgrad tænkt over hvordan projekterne skal ses. Alt er sunket lidt i højden og beskueren opfordres til at sætte sig på stolen og iagtage projektet.\nDet virker til at have været en meget omfattende udstilling og jeg anbefaler alle at tage over og se den.


Bliv lynhurtig på tasterne | Komputer.dk\nMange af os har måske gået til maskinskrivning på et tidspunkt i livet – men for de flestes vedkommende er den nyttige viden om at placere fingrene rigtigt på tasterne desværre forsvundet igen.\nHvad enten du skriver bøger, breve eller bare huskesedler til dig selv, så foregår det oftere og oftere på din pc, så hvorfor ikke lære at gøre det bedre og hurtigere? Vi giver dig det bedste værktøj til at træne dig og dine fingre i at taste hurtigt og ramme rigtigt, men resten af arbejdet er op til dig.\nDer findes nemlig ingen genveje til at lære blindskrift, som det også hedder, fordi man gerne skulle kunne skrive uden at kligge på tasterne. Du er nødt til at øve dig, indtil tasternes placering sidder i fingrene, men som med så meget andet, kan din computer være et fremragende hjælpeværktøj.\nVi giver dig her et program, der kan det samme som din gamle maskinskrivningslærer. Her er det dog dig selv, der bestemmer hvornår og hvor meget, du vil træne. Og når du har helt styr på programmets indbyggede lektioner (der selvfølgelig er på dansk), så kan du indlæse dine egne tekster og træne videre med dem.


Vil du være med til at beskytte miljøet? - fitnessexperten.dk\nfitnessexperten.dk 1. september 2020\nDer er sikkert mange af jer der allerede tænker nu; Hvad er en shampoo bar? Og hvad har dette egentlig med miljøet at gøre?\nFørst og fremmest er shampoo bars egentlig bare shampoo i fast form. En shampoo bar er, som den flydende shampoo ligeledes er, altså til håret. Og du kan tilmed få en bar til tørt, fedtet eller normalt hår. Fuldstændig ligesom den shampoo du bruger lige nu.\nDet fantastiske ved disse shampoo bars er, at du får en shampoo som er 100% fri for skadelige kemikalier, parabener og sulfater. Med andre ord kommer du ikke til at putte noget i håret, og derved ind i din krop, som kroppen ikke vil elske.\nVed brugen af disse shampoo bars oplever de fleste, at det ikke er nødvendigt at gøre brug af balsam. Indeholdet af de naturlige olier i selve shampoo baren er nemlig med til, at glatte samt fugte spidserne af håret, uden at du risikerer at få fedtet hår i selve hovedbunden. Som egentlig er det vi normalt bruger balsam til.\nSå hvis du ønsker 100% naturlige og veganske ingredienser i dine produkter, så er en shampoo bar i den grad det rette valg for dig. Du får muligheden for at vælge mellem flere forskellige lækre sammensætninger af æteriske olier og naturlige ingredienser som kokosolie, sheasmør eller kakaosmør.\nDet faktum at du kan beskytte miljøet endnu mere ved at benytte shampoo bars, giver dette produkt en kæmpe fordel på markedet. I nutidens samfund har miljøet en kæmpe betydning for de fleste mennesker og mange ønsker i den forbindelse også, at sænke deres forbrug af ting der forurener.\nVed at anvende en shampoo bar kommer du til at spare både dig selv og miljøet for plasticflasker. Shampoo baren kommer ganske enkelt uden plastemballage og du er derfor med til at beskytte miljøet. I forbindelse med dette kommer også beskyttelsen af verdenshavene mod unødigt plastaffald og mikroplastik.\nSom en anden miljø bonus har en shampoo i fast form – altså en shampoo bar – minimum ligeså lang levetid, som en almindelig kendt shampoo på flaske har. Rent faktisk kommer man nemt til at bruge langt mindre shampoo ved at benytte sig af den i fast form, end ved shampoo på flaske, fordi baren indeholder meget vand.\nSå hvis du også er klar til at finde faste shampoo bars til træningstasken og på denne måde skåne både dig selv og miljøet, skal du blot følge linket.\nForrige artikel Proteinpulver som laktoseintolerant? Ja.\nNæste artikel Tips til at blive motiveret til træning


Lundbeck og IBM Watson Health indgår samarbejde om teknologi til udvikling af innovativ medicin\nForside » Nyheder » Lundbeck og IBM Wats..\n24 jan: Opjustering af resultatforventning for regnskabsåret 2016/17\n25 jan: Indre værdi af SmallCap Danmark A/S er opgjort til 84,6 kr. pr. ..\nValby, 2017-01-25 08:00 CET (GLOBE NEWSWIRE) --\nH. Lundbeck A/S (Lundbeck) indgår samarbejde med IBM Watson Health om teknologi til at accelerere udviklingen af innovativ medicin til behandling af psykiatriske og neurologiske sygdomme. Samarbejdet kombinerer Lundbecks ekspertise inden for behandling af psykiatriske og neurologiske sygdomme med IBM’s avancerede kognitive og vidensbaserede analyseteknologi. Forventningen er, at det vil give øgede muligheder for at udvikle nye innovative behandlinger af blandt andet skizofreni og Parkinsons sygdom.\n”Vi stræber efter at udvikle medicin, der påvirker de underliggende biologiske mekanismer i psykiatriske og neurologiske sygdomme og ikke alene behandler symptomerne. Ved at koble vores ekspertise i hjerneforskning med IBM’s kognitive computerteknologi, regner vi med at kunne forbedre vores grundlag for dette arbejde, så vi kan udvikle ny og bedre medicin til de 425 millioner mennesker, der lider af de psykiatriske og neurologiske sygdomme, som Lundbeck fokuserer på,” udtaler Anders Gersel Pedersen, koncerndirektør for forskning og udvikling hos Lundbeck.\nDet nye samarbejde vil give Lundbeck en innovativ tilgang og ny platform til frembringelse af real world evidence og avancerede analyser, hvor Lundbeck kan drage fordel af Watson-teknologien på kliniske data fra millioner af anonyme patientliv via Watson Health Cloud.\nDesuden kan Lundbeck bruge Watson-teknologien på Lundbeck data og andre relevante data, der vil blive frembragt gennem samarbejdet og gjort tilgængelig i Watson Health Cloud. Endelig vil Lundbeck bruge IBM Watson til lægemiddelforskning og drage fordel af en vidensbaseret tilgang til at supportere identifikation af potentielle nye lægemiddelkandidater og alternative indikationer. Dette kan fremskynde opdagelsen og fremme udviklingen af nye behandlingsformer.\n”IBM kan hjælpe med at skabe datadrevne hypoteser baseret på Lundbecks spørgsmål, som så kan bruges i den videre forskning i bekæmpelsen af psykiatriske og neurologiske sygdomme. I første omgange påbegynder vi projekter inden for skizofreni og Parkinsons sygdom, som forhåbentligt vil øge vores viden om disse sygdomme og mulige behandlinger,” siger Anders Gersel Pedersen.\nMobil: 30 83 28 51\nDet skønnes, at 700 millioner mennesker på globalt plan lever med psykiatriske og neurologiske sygdomme og alt for mange af dem lider på grund af utilstrækkelig behandling, diskrimination, færre arbejdsdage, tidlig pension og andre unødvendige konsekvenser. Vores daglige målsætning er at tilbyde personer med psykiatriske og neurologiske sygdomme en bedre behandling og dermed et bedre liv - vi kalder det Progress in Mind. Læs mere på www.lundbeck.com/global/about-us/progress-in-mind.\nVedhæftet fil: Lundbeck og IBM Watson Health indgår partnerskab om teknologi til udvikling af innovativ medicin.pdf\n20. januar 2018 13:59:52\nVersion: LiveBranchBuild_20180112.1 - EUROWEB4 - 2018-01-20 13:59:52 - 2018-01-20 13:59:52 - 1 - Website: OKAY


40 år: Hun vandt over selveste Louis Vuitton i sin kamp for kunstnerisk frihed - politiken.dk\n40 år: Hun vandt over selveste Louis Vuitton i sin kamp for kunstnerisk frihed\nNadia Plesner vakte international furore med sit billede af et afrikansk barn med en designertaske. Nu fylder nu 40.\nFoto: Nadia Plesner\nNadia Plesner, der her har fotograferet sig selv foran et selvportræt i sit atelier, medvirker i et DR-program om selfies.\nNadia Plesner, der her har fotograferet sig selv foran et selvportræt i sit atelier, medvirker i et DR-program om selfies. Foto: Nadia Plesner\nNavne 4. jun. 2021 kl. 10.00\nDet er en lille tegning, som forestiller et nøgent afrikansk barn, der i den ene hånd bærer en chihuahua-hund og i den anden en Louis Vuitton-taske, som har defineret kunstner Nadia Plesners karriere so far.\nBilledet blev under overskriften ’Simple Living’ omkring 2007 til som en del af en kunstkampagne for at sætte fokus på den sudanske region Darfur, som var midt i en borgerkrig med folkedrab. Kunstneren, som på det tidspunkt gik på akademiet i Amsterdam, mente, at den alvorlige situation blev overset af medierne til fordel for historier om berømtheder og deres modetøj, og billedet blev trykt på T-shirts og indgik dermed selv i en markedsgørelse. Og så kom modebrandet Louis Vuitton ellers efter Plesner med jura, dagbøder og anklager om krænkelse af brandets ophavsret.\nEr du under 30 år og udeboende? Få halv


Brugertest bidrager til øget brugervenlighed\nDen fællesoffentlige brugertest bidrager til øget brugervenlighed i de digitale selvbetjeningsløsninger. Det konkluderer en evaluering foretaget af konsulenthuset Oxford Research på vegne af de fællesoffentlige parter.\nDet skal være let og hurtigt at bruge offentlige digitale selvbetjeningsløsninger, når man som borger eller virksomhed skal kommunikere med det offentlige.\nDerfor har de fællesoffentlige parter udviklet en model for test af digitale selvbetjeningsløsninger, som skal hjælpe myndigheder og leverandører med at teste løsningernes brugervenlighed. Det skal sikres, at løsningerne er så enkle og lette at anvende som muligt for både borgere og virksomheder.\nDen fællesoffentlige brugertest er nu evalueret og konklusionen er, at brugervenligheden af de offentlige selvbetjeningsløsninger øges ved anvendelse af testen. Samtidig medvirker testen til, at myndighederne har større fokus på brugervenlighed i deres løsninger. Myndighederne får således et redskab til at sikre, at de digitale løsninger, som de anskaffer eller udvikler, faktisk er brugervenlige.\nHelle Junge Nielsen, kontorchef i Digitaliseringsstyrelsen glæder sig over evalueringen: ”Jeg er glad for, at evalueringen viser, at den fællesoffentlige brugertest virker efter hensigten, og bidrager til øget brugervenlighed. Men arbejdet stopper ikke her. Nu skal vi rette blikket fremad og se på, hvordan vi kan sikre en god og sammenhængende brugeroplevelse, når servicen går på tværs af flere myndigheder.”\nCarsten Ingerslev, kontorchef for Virk tilføjer: ”Den fællesoffentlige brugertest er et vigtigt redskab for at sikre, at de erhvervsrettede løsninger, som udstilles på Virk, har en høj kvalitet, der tager afsæt i virksomhedsbrugernes behov. Brugertesten er dermed et centralt element i Virks arbejde med at reducere virksomhedernes byrder.”\nKL er ligeledes positive over, at man fællesoffentligt kan give myndighederne et godt redskab til at følge op på, at de digitale løsninger tager udgangspunkt i brugernes perspektiv.\nPia Færch, kontorchef i KL siger: ”Den fælles brugertest er med til at skabe et øget fokus på, at den digitale service skal være imødekommende. Det er et godt afsæt for såvel det fremtidige samarbejde fællesoffentligt og for kommunernes arbejde med den nære borgerkontakt.”\nArbejdet med at forbedre den digitale service til borgere og virksomheder fortsætter i den nye digitaliseringsstrategi, hvor der bl.a. er fokus på at skabe bedre sammenhæng mellem løsninger, der går på tværs af myndigheder.\nHent rapporten 'Evaluering af den fællesoffentlige brugertest'\nEvalueringen er foretaget af konsulenthuset Oxford Research på vegne af de fællesoffentlige parter. Evalueringen er baseret på interview af 25 personer i perioden april-maj 2016. Interviewpersonerne omfatter leverandører, myndigheder og testbureauer.\nHar du spørgsmål vedr. brugertesten, kan du kontakte:


Krav om byggestop på Amager Fælled og Stejlepladsen preller af på flertal | Arbejderen\nAktive københavnere kræver stop for byggeri på Amager Fælled og Stejlepladsen. De møder støtte fra Enhedslisten og Alternativet i Københavns Borgerrepræsentation, men et politisk flertal fastholder salg af de grønne områder, så der kan bygges nye boliger og erhverv.\nOp mod 400 mennesker krævede torsdag, at de planlagte byggerier på Amager Fælled og Stejlepladsen bliver stoppet. Men samtlige partier i Borgerrepræsentationen – på nær Enhedslisten og Alternativet – fastholder salget af de grønne områder og byggeriet.\nStop byggerierne på Amager Fælled og Stejlepladsen!\nSådan lød opfordringen både udenfor og indenfor på Københavns Rådhus i torsdags, hvor omkring 400 mennesker demonstrerede på Rådhuspladsen for at bevare de to grønne områder Stejlepladsen og Amager Fælled.\nMan kunne tro, at coronakrisen ville få de københavnske politikere til at stoppe op og reflektere over den måde, vi lever på.\nAnledningen var, at de folkevalgte samme aften skulle tage stilling til et forslag fra Enhedslisten og Alternativet om at stoppe byggeriet.\nVed demonstrationen slog talere fra Fiskerhavnens Venner og Amager Fælleds Venner et slag for, at København fortsat skal være en by med plads til naturen.\n– Sundhedskrisen har vist, at vi har brug for en ny kurs i byudviklingen i København. Vi har brug for en byudvikling, der giver plads til natur og mennesker. Det kræver et opgør med den nuværende byudvikling, der styres af nyliberalistiske principper, hvor det hele handler om penge, penge, penge, lød det fra Jan Mathisen fra Fiskerhavnens Venner.\n– Man kunne tro, at coronakrisen ville få de københavnske politikere til at stoppe op og reflektere over den måde, vi lever på. Men nej, de stopper ikke op og genovervejer tidligere beslutninger. De trykker speederen i bund og fortsætter, hvor de slap før corona. Vi skal blive ved og fortsætte kampen for en by med plads til natur og mennesker.\nNikolaj Kirk fra Amager Fælleds Venner talte også:\n– Vi har fået nok af al deres beton. Det her handler ikke om boliger, men om gæld. By & Havn: Lad os købe de grønne områder tilbage til fremtidens børn.\nNikolaj Kirk erindrede om Mette Frederiksens indlæg i Altinget den 18. februar.\nHun indledte sin tekst med ordene: "Jeg ved en lærkerede. Danmarks bestand af lærker er mere end halveret. Haren og sommerfuglene er der også blevet væsentligt færre af. Og vi risikerer at måtte sige farvel til viben, blishønen og nattergalen. På 40 år er næsten tre millioner fugle forsvundet fra det åbne land".\n– Men hvem er det, man er ved at bygge væk? Hvor er det, viben bor? Det er jo på Lærkesletten (sted på Amager Fælled, red.). Hvor skal de leve, når der kommer et betonbyggeri, spurgte Nikolaj Kirk og fortsatte:\n– På samme tidspunkt som Mette Frederiksen skrev sit indlæg, blev områder i København affredet. Det er ikke set før i Danmarkshistorien, at politikerne bare affreder områder. Vi har et fredningsnævn. Det er dem, der skal tage stilling til den slags.\nAktivisterne håber på at kunne gøre de grønne åndehuller til et tema til kommunalvalget til næste år:\n– Den her kamp stopper ikke. Den fortsætter. For der er et valg på vej. By & Havn når ikke at sætte spader i jorden før valget til næste år. Jeg vil gerne se det parti, der går til valg i 2021 på nedslagtning af natur i København, slog Nikolaj Kirk fast.\nByggeri skal dække underskud\nPå Amager Fælled vil nybyggeriet fylde et område på størrelse med 27 fodboldbaner og skal huse omkring 4000 mennesker. Dermed vil endnu en stor bid af Amager Fælleds natur forsvinde.\nPå Stejlepladsen skal der opføres 550 boliger på et fredet område ved Fiskerhavnen i Sydhavnen. De nye boliger skal bygges på et fire hektar grønt område kaldet Stejlepladsen. Det er her, Sydhavnens bundgarnsfiskere klargør deres redskaber, tørrer garn og så videre. Kommunen har selv klassificeret det grønne område i "høj bevaringsklasse".\nLokale beboere, fiskere og andre kræfter er nu gået i gang med at organisere sig for at kæmpe for, at området fortsat skal være et grønt åndehul i København.\nByggeriet på Amager Fælled og på Stejlepladsen er kun muligt, fordi området ved lov er blevet affredet af et flertal i Folketinget.\nKort efter Folketingets affredning indgik et flertal i Borgerrepræsentationen en budgetaftale for 2019, der slår fast, at de tre områder skal sælges, så der kan bygges boliger og erhverv på tre grønne områder i København.\nDet drejer sig om Stejlepladsen i Sydhavnen, Vejlands Kvarter – også kendt som Lærkesletten – på Amager Fælled samt Selinevej på Kalvebod Fælled.\nOmråderne blev frasolgt til kommunens selvstændige byudviklingsselskab By & Havn, så Københavns Kommune kunne lappe et hul på 1,9 milliarder kroner, som den skylder for metrobyggeriet.\nKøbenhavns Kommunes argument for at affrede de tre grønne områder er, at de skal sælges og dermed sikre statens og Københavns Kommunes byudviklingsselskab By & Havn 1,9 milliarder kroner, der skal bruges til at finansiere metrobyggeriet.\nMen de penge kan kommunen finde andre steder end ved at sælge ud af grønne områder, mener Enhedslisten og Alternativet. Det samme mener Jan Mathisen fra Fiskerhavnens Venner:\n– Københavns Kommune har mulighed for at købe de to områder tilbage. Pengene findes. Københavns Kommune har et overskud på 2,6 milliarder kroner, siger han til Arbejderen.\nDet bekræfter Alternativets medlem af Københavns Borgerrepræsentation Fanny Broholm:\n– Københavns Kommune har et stort økonomisk råderum. Vi har økonomisk kapacitet til at polstre By & Havn og dække gælden for metrobyggeriet, siger hun.\nFlertal fastholder salg\nSamme aften som demonstrationen løb af stablen, fik Københavns Borgerrepræsentation mulighed for at sætte de planlagte byggerier på Stejlepladsen og Amager Fælled i bero.\nBag forslaget stod Enhedslisten og Alternativet.\n– Forslaget blev stemt ned. Partierne bag budgetaftalen – heriblandt Socialdemokratiet, SF og De Radikale – har med aftalen givet hinanden håndslag på, at grønne områder på Amager Fælled skal sælges, så der kan bygges nyt. Det ønsker de tre partier ikke at ændre ved, konstaterer Alternativets medlem af Borgerrepræsentationen i København og medlem af kommunens Teknik- og Miljøudvalget Fanny Broholm overfor Arbejderen.\n– Amager Fælled er noget af det ældste og vildeste natur, vi har i København. Derfor skal vi selvfølgelig bevare området. Vi ved, at vild natur har stor betydning for biodiversiteten. Det er beskæmmende, at Københavns Kommune markedsfører sig på at være en "grøn by" – og så vil man sælge og bebygge noget af det sidste større, sammenhængende naturområde, vi har tilbage i København.\n10. jun. 2020 - 12:01 10. jun. 2020 - 14:08


Norica Marvic 2.0 Luxe Luftgevær | Se Norica på AIRGUN.dk\nMarvic 2.0 Luxe er endnu et utrolig flot luftgevær fra spanske Norica, som er udviklet til at afløse den legendariske Norica Marvic Gold luftgevær. Geværet er ligesom forgængeren lavet i flot og glat bøgetræ og kan stadig både anvendes af venstre- og højrehåndsskytter. De store forskelle ses i det lidt kraftigere skæfte og den nye justerbare kindpude, som er med til at give en bedre komfort og skydeoplevelse.\nKindpuden justeres ved at løse to skruer og derefter bevæge puden på eller ned, alt efter skyttens ønske og behov. For at reducere en smule af det rekylet er der monteret en skulderpude i blødt gummimateriale på enden af skæftet. Marvic 2.0 Luxe er forberedt montering af kikkertsigte via en skinne på toppen af luftgeværet. Dog er der også monteret et fiberoptisksigte, som gør det muligt at skyde uden brug af kikkertsigte.\nMarvic 2.0 Luxe skyder på et spændefjedersystem, der trækkes op, når løbet knækkes. Sammen med spændefjedersystemet er der bygget et kvalitets aftræk fra Norica, som både har automatisk sikring og giver mulighed for justering af aftrækket. Den indbyggede fjeder er utrolig kraftig og gør at der opnås en udgangshastighed på hele 315 m/s med almindelige hagl.\nSe en lille video om dejtaljerne på Marvic 2.0 Luxe herunder.


Fandens til fangstmænd! | Flemmingjensen.com\nKarakterskuespilleren møder komikeren – eller er det omvendt?\nDet er sådan set et sammenrend af Kaj Holger fra Krøniken, IP fra Rejseholdet, Werle fra Det Kongeliges Vildanden, der pludselig står over for nissen Lunte, Jensen tonajt og den kyniske Spindoctor. Waages seneste roller på turné har været i DEN INDBILDT SYGE og KVARTETTEN – Flemmings har været i MOGENS OG MAHMOUD og JAVEL, HR. MINISTER.\nMest af alt vil man for første gang møde de to fangstmænd FJORDUR og HERBERT – der ikke kan huske, hvornår de sidst var i bad. Eller hvorfor …\nplus den uheldigvis væsentligt yngre mand PETER ZANDERSEN\nog ikke mindst kvinden … METTE MARCKMANN\nNina Schiøtz’ scenografi tager os fra den klaustrofobiske fangsthytte ud i den storslåede grønlandske natur – og Lars Knutzons instruktion sørger for, at der er skægt i hytten.\n– uddannet på Statens Teaterskole og er nu en af vore dejligste og mest benyttede skuespillere – fra film, tv, teater, revy og cabaret – fra “Far til Fire” til “Forbrydelsen” – fra Folketeatret til Odense og Nørrebro Teater – fra revyerne i Sønderborg, Nykøbing F., Dragsholm og Esbjerg – og ikke mindst i utallige cabaret’er på satirens og nærhedens arnested – Cafe Liva. Sommeren 2014 “Revyperler” landet rundt.\nOg nu er der så et par FANGSTMÆND, der har kastet deres kærlighed på hende. Og glæder sig til, at den bli’r gengældt.\n– vil for mange være et ukendt navn – men den slags kan jo også være en lettelse.\nUddannet på Odense Teaterskole 2012, men har allerede nu været med i flere spillefilm end Flemming Jensen. Haft roller i kortfilm og tv-serier, samt spillet adskillige teaterroller – primært på Odense Teater. En rigtig spændende skuespiller – men i følge hans to mandlige kolleger generende ung.\nJØRN RIELs forfatterskab er velkendt og begrænser sig ikke kun til Grønland. Men hans 24 skrøner er nærmest blevet folkeeje – og kan nu for første gang ses på scenen. De genudgives netop i efteråret 2014.\nJørn Riel har et omfattende forfatterskab bag sig, og er en anerkendt og skattet forfatter, der er oversat til 19 sprog. Han hævder ligefrem at være glad for, at det er Flemming Jensen, der skal bearbejde hans værk. Men ellers er han faktisk ikke tabt bag en vogn.\n”DET DANSKE AKADEMIS STORE PRIS” 2010 – ”DE GYLDNE LAURBÆR” 1995\n– en fortælling hvoraf man får et smukt ansigt.\nDe priser sig lykkelige for at være langt væk fra alt det, de drømmer om. Ellers ku’ de jo ikke nøjes med at drømme … Men HUN er der alligevel hele tiden – kvinden, naturen, det uberegnelige og ukontrollable. Eller er hun? Er den ene af dem fuld af løgn, eller stod HUN der faktisk lige før? Kan det svare sig for rigtige mænd at kæmpe om at gøre kur til en, der måske slet ikke er der? På den anden side set – gi’r det mening for et tænksomt menneske at bygge sit liv på andet end uvisheden?\nhar en mangeårig karriere som teaterdirektør – han har spillet store roller på vore største teatre, og der er næppe den tv-serie, hvor Waage ikke er på rollelisten. Her kan han opleves for fuld skrue i et splinternyt makkerskab. Grønland, fangst, midnatssol og en lang vinters mangel på kvinder er for ham helt nyt land. Og han glæder sig!\nhar aldrig været direktør for noget overskudsgivende – men vil så gerne spille sammen med Waage Sandø. For det har han aldrig prøvet før.\nUd over revyerne og tv-shows og julekalenderne har Flemming i den sidste halve snes år været en af vore mest spillede dramatikere. Grønland, fangst og midnatssol\nfår hans hjerte til at springe et slag over, så han slet ikke opdager manglen på kvinder.\nWAAGE SANDØ & FLEMMING JENSEN\nMette Marckmann – Peter Zandersen\nScenografi: Nina Schiøttz Instruktion: Lars Knutzon\nFRA EN TID OG ET STED, HVOR MÆND VAR MÆND – OG KVINDER VAR VÆK.\nFJORDUR og HERBERT er to garvede fangstmænd i 1950’erne i det nordlige Østgrønland. De ernærer sig ved fangst af sæl, isbjørn, snehare, polarræv og andre skindbærende dyr, der kan gøres i penge. I en fangsthytte midt i vildmarken sidder de med alle deres længsler og drømme. Altså, de dage hvor de gider drømme.\nFor HUN er der alligevel hele tiden – i naturen, i deres sind, i deres skænderier.\nSom målet for to følsomme sind med alt det stof, særlinge er skabt af.\nOg som skaber skrøner – venskab, fjendskab og morskab.\nFy for pokker! Og dog ….\nEt trekantsdrama for fire nord for polarcirklen – sjovere bli’r det ikke! For tilskueren, altså. Og udenfor hyler nordenvinden … ”Gider du række mig lidt kogt hvalros-luffe?”\nEN UR-PREMIERE, hvor Jørn Riels barokke og varme skrøner for første gang ses på en dansk teaterscene. NYSKREVET DANSK DRAMATIK med afsæt i et forfatterskab, der har modtaget både De Gyldne Laurbær og Akademiets Store Pris.\nFOR FØRSTE GANG ses Waage Sandø og Flemming Jensen i samspil.\nDet gør Mette Marckmann og Peter Zandersen også – men de har næsten ikke ku’ nå det før.


Pulito ruminddelt tallerken i rustfrit stål, lille– naturebaby.dk\nPulito ruminddelt tallerken i rustfri...\nPulito ruminddelt tallerken i rustfrit stål, lille\nSuper smart ruminddelt tallerken i rustfrit stål fra Pulito.\nTallerknen er 22 x 18 cm. og er perfekt til børn, som ikke vil have at deres mad rør hinanden eller til at arrangere børnenes mad flot i farver og give dem nye sanseindtryk.\nPraktisk og helt fri for skadelig kemi.\nKan tåle opvaskemaskine, men vi anbefaler almindelig opvask i hånden. Vær opmærksom på, at alt stål, også rustfrit stål, kan få flyverust, hvis det kommer i opvaskemaskine.


Apple lancerede sidste år iPhone 12 Mini og siden har forskellige røster udtalt, at det snart ”var enden for mini'en”. Ikke desto mindre lever mini i bedste velgående og dette års iPhone 13-serie har også en ”mini”. Den har jeg set nærmere på.\nKigger vi på pris og hvad du får, så føles det dog ikke som "at nøjes" - mini kontra pro. Men ønsketænkningen gør, at jeg godt kunne tænke mig ALLE pro-funktionerne i den lille indpakning.\nCeramic Shield skal igen i år forsøge at hjælpe mod smadrede skærme. iPhone 13 Mini har ligesom sidste års model også glas på bagsiden - dog ikke Ceramic Shield.\nJeg var glad for iPhone 12 Mini og det den kunne. Gennem brugen af iPhone 12 Mini blev jeg spurgt, om jeg ikke synes, at den var for lille - man er jo vant til større og større skærme. Svaret er et rungende nej! Jeg nyder den kan være i lommen og at jeg kan betjene den med en hånd.\nJeg er vild med iPhone 13 Mini og nyhederne den komer med. Måtte det gerne have været vildere? Ja! Men synes det er godkendt - også når jeg sammenligner priserne på iPhone 13 Mini og iPhone 12 Mini.\nSE OGSÅ: Se prisen på iPhone 13 Mini hos Call me %%%%


REGIONAL RAPPORT LANDSDÆKKENDE PATIENTUNDERSØGELSER Kommentarsamling for akut indlagte patienter på - PDF Free Download\nDownload "REGIONAL RAPPORT LANDSDÆKKENDE PATIENTUNDERSØGELSER 2015. Kommentarsamling for akut indlagte patienter på"\n1 REGIONAL RAPPORT LANDSDÆKKENDE PATIENTUNDERSØGELSER 2015 Kommentarsamling for akut indlagte patienter på Patienthotel Overafd. Aarhus Aarhus Universitetshospital\n5 Indledning 1 Indledning Patienternes oplevelser i den landsdækkende undersøgelse på det somatiske område omfatter tre delundersøgelser fordelt på patientgrupperne planlagt indlagt, akut indlagt og ambulante patienter på alle landets offentlige sygehuse, samt patienter som har været behandlet på et privathospital efter reglerne om udvidet frit sygehusvalg. Undersøgelsen gennemføres på vegne af de fem regioner. Formål Formålet med LUP er at: identificere og sammenligne forskelle i patienters oplevelser inden for udvalgte temaer give input til at arbejde med kvalitetsforbedringer kunne følge udviklingen i patienternes oplevelser og vurderinger systematisk over tid Organisering Projektledelsen af undersøgelsens landsdækkende del varetages af Enhed for Evaluering og Brugerinvolvering, der sammen med Folkesundhed og Kvalitetsudvikling i Region Midtjylland udgør projektsekretariatet. Projektledelsen af undersøgelsens regionale del varetages i Region Midtjylland af CFK - Folkesundhed og Kvalitetsudvikling. Den regionale del af undersøgelsen hos Folkesundhed og Kvalitetsudvikling har tilknyttet en faglig arbejdsgruppe, som består af én repræsentant fra hvert af regionens hospitaler og en repræsentant fra Strategisk Kvalitet. Datagrundlag Rapporteringen følger de organisatoriske enheder på hospitalerne med udgangspunkt i Sundhedsstyrelsens Sygehus-afdelingsklassifikation og regionens BI-portal i samarbejde med hospitalerne. Fra september til december 2015 blev afdelingens patienter i en spørgeskemaundersøgelse spurgt om deres oplevelse af indlæggelsen/besøget på afsnittet. Stikprøven blev udtrukket blandt planlagt og akut indlagte patienter fra august, september og oktober og blandt de ambulante patienter fra august, september og oktober i Denne rapport bygger på svar fra afdelingens akut indlagte patienter. Tabel 1 opsummerer kort rapportens datagrundlag. 3\n6 Kapitel 1 Tabel 1. Datagrundlaget for rapporten Spørgeskemaer uddelt til patienter 54 Besvarelser fra patienter: 34 Afdelingens svarprocent: 63% Rapportering Patienternes tilbagemelding sker på afdelings-, hospitals- og regionsniveau i rapporter fra Enhed for Evaluering og Brugerinddragelse, hvis der som minimum er 20 besvarelser. I Region Midtjylland supplerer CFK Folkesundhed og Kvalitetsudvikling undersøgelsen med rapporter på afsnitsniveau, en kommentarsamling og krydstabeller for hver patientgruppe på afdelingsniveau (inklusiv diagnoserapportering for de afdelinger som har ønsket dette). Krydstabeller ligger kun elektronisk på CFK s hjemmeside Der er ikke udarbejdet rapporter for afsnit med færre end 15 besvarelser. Rapportens opbygning Rapporten består af følgende kapitler: Kapitel 1: Indledning Kapitel 2: Kommentarsamling 4\n9 Kommentarsamling Patienthotel Overafd. Aarhus Skriv her, hvis du har kommentarer til modtagelsen eller forslag til forbedringer ID Kommentarer - Patienthotel THG - AUH Gik det hurtigt, fra ankomst til sygeplejerske/læge tilså dig? 2 Der er/var meget travlt på akutmodtagelsen denne  eftermiddag, og min [diagnose] var vel ikke så vigtig, som så meget andet. Så jeg forstår udmærket ventetiden. I meget høj grad ID Kommentarer - Patienthotel SKS - AUH Gik det hurtigt, fra ankomst til sygeplejerske/læge tilså dig? 2 Vi blev indlagt via efterfødselsklinikken. I høj grad ID Kommentarer - Patienthotel NBG - AUH Gik det hurtigt, fra ankomst til sygeplejerske/læge tilså dig? 4 Blev omvisiteret fra andet sygehus til Aarhus. I høj grad 6 Modtagelsen var rigtig god, men der er meget støj på en firesengsstue. I høj grad 2 Jamen, det var bare fint! I meget høj grad 3 Både patienthotellet og afdelingen modtog mig meget venligt og effektivt. I meget høj grad 1  Ellers er det et dejligt hospital og meget venlige personale. Kan i alle have en god dag. I nogen grad 5 Jeg sad [i længere tid] i venteværelset med store smerter. Slet ikke 7\n10 Kapitel 2 Patienthotel Overafd. Aarhus Beskriv den eller de fejl du oplevede ID Kommentarer - Patienthotel SKS - AUH Forlængede fejlen din indlæggelse eller medførte den genindlæggelse? 1 Epiduralblokade blev lagt forkert og skulle lægges om. Nej 8\n11 Kommentarsamling Patienthotel Overafd. Aarhus Skriv her, hvis du har manglet information i forbindelse med din indlæggelse og udskrivelse ID Kommentarer - Patienthotel THG - AUH Blev du løbende informeret om, hvad der skulle foregå? 2 Jeg synes, jeg er blevet behandlet meget fint. Det var vel mest min egen læge, der ikke informerede mig om, at jeg skulle indlægges. I meget høj grad ID Kommentarer - Patienthotel NBG - AUH Blev du løbende informeret om, hvad der skulle foregå? 2 Der var ingen mangler! I meget høj grad 9\n12 Kapitel 2 Patienthotel Overafd. Aarhus Skriv her, hvis du synes, at afdelingen kunne gøre noget bedre, eller hvis du synes, at afdelingen gjorde noget særligt godt 1 ID Kommentarer - Patienthotel THG - AUH Er du alt i alt tilfreds med indlæggelsens forløb? Det eneste negative var, at jeg blev flyttet på grund af pladsmangel. En gang men forslag om to gange. Man forklarede mig dog, at det var fordi, jeg klarede alt selv. Og i øvrigt var alle søde og rare og beklagede besværet. I høj grad ID Kommentarer - Patienthotel SKS - AUH Er du alt i alt tilfreds med indlæggelsens forløb? 2 1 Det var problematisk/utrygt at skulle placeres på patienthotel frem for mor/barn-afsnit, hvor der ikke var plads. [Kvalitet i behandling] Fra min søn blev indlagt, til vi skulle hjem, blev vi flyttet [flere gange]. Det var ikke hensigtsmæssigt. Jeg havde haft en meget hård fødsel. Min søn var syg og skulle indlægges, og så har man ikke brug for at blive kastet rundt med. Man har brug for ro og at have det samme værelse under hele forløbet. [Fysiske rammer, Relationer til personale/pleje] I nogen grad I ringe grad ID Kommentarer - Patienthotel NBG - AUH Er du alt i alt tilfreds med indlæggelsens forløb? Det er svært at udtale sig om, hvordan tingene kunne gøres bedre. Alt var bare perfekt for mit vedkommende! Afdeling H gør et kanon stykke arbejde de [antal gange], jeg har været indlagt. De modtog også en æske chokolade. Senere ved [en indlæggelse] blev jeg overført til patienthotellet, og der var også god service! Meget venligt personale. Fik lov at overnatte på Patienthotellet, da jeg vågner let om natten. Der var enormt meget uro på den firesengsstue, jeg lå på. [Kvalitet i behandling, Relationer til personale/pleje] I meget høj grad I meget høj grad I meget høj grad 7 Jeg har ikke fået sådan et skema her, vedrørende min tidligere indlæggelse og operation [i sommeren 2015]. Derfor vil jeg nævne noget derfra. I forbindelse med min operation var der to afdelinger involveret: næse/hals og kirurgisk. Disse havde ikke fået talt sammen om, hvem der skulle informere om forløbet, med det resultat, at det først gik langsomt op for mig, da jeg var kørt op på operationsgangen, hvad det egentlig var, der skulle ske. F. eks troede jeg, at med [min diagnose], så ville min næse nok ikke ligefrem ligne sig selv bagefter, men i stedet blev der lavet et [andet slags snit i ansigtet]. Dette blev jeg og min partner først klar over fem minutter før, jeg blev kørt ind til operationen! Ikke at det gør nogen forskel for forløbet, men næsen lignede jo altså sig selv, men nu med [et ar andetsteds]. Dette skulle have været koordineret på en mere involverende måde for mig og os. Er ellers meget godt tilfreds med operation og efterfølgende behandling :-). [Kvalitet i behandling, Patientinddragelse] I meget høj grad 10


Mandag Morgen vil med TjekDet.dk øge befolkningens kendskab til den nye medievirkelighed. Jens Dresling/Polfoto\nFor fjerde år i træk uddeler Kulturministeriet med Innovationspuljen projektstøtte til nyhedsmedier. Syv projekter har modtaget støtte i denne omgang.\nMandag Morgen har fået det største beløb og modtager 2,9 millioner kroner. Det er mere end det dobbelte af næsthøjeste beløb på 1,3 millioner, som går til Globalnyt.\nDe knap tre millioner skal ifølge Mandag Morgens chefredaktør, Lisbeth Knudsen, bruges til at videreudvikle faktatjek-hjemmesiden TjekDet.dk. Mandag Morgen startede i november TjekDet.dk som et pilotprojekt.\nHvad kommer støtten til at betyde for Tjekdet?\n”Støtten giver os ressourcer og muligheder for at arbejde videre med at rydde op i det unuancerede og postulerede, som findes i samfundsdebatten, og på den måde give et bud på hvad der er sandt og falsk og op og ned," siger Lisbeth Knudsen.\nVil udbrede nuancer\nHun understreger, at tjekdet ikke kun arbejder med ”sandt og falsk”, men i lige så høj grad med udbredning af nuancer.\n”Det, der er på spil i den offentlige debat, er ikke nødvendigvis direkte løgn og usandheder, men mangel på nuancer. Derfor har vi taget det som en af vores opgaver at gå ind og fortælle om nuancerne i debatten, når der er noget, der er sat på spidsen og bliver sort/hvidt i den politiske debat,” siger hun.\nHvis man er fast bruger af Tjekdet i dag, hvordan vil man så opleve, at det bliver anderledes med støtten?\n”For det første får vi mulighed for at lave flere historier. Men vi vil også arbejde på at etablere flere partnerskaber. Dels med ekspert/forskersiden og dels med andre medier, som har lyst til at gå ind i det her arbejde. Tjekdet.dk er ikke et lukket site. Vi prøver at gøre det til en portal for faktatjek på dansk,” siger Lisbeth Knudsen.\nBagsiden af den nye medievirkelighed\nI Mandag Morgens egen annoncering af støtten skriver de, at støtten blandt andet skal bruges til at udbrede kendskabet til bagsiden af den nye medievirkelighed.\n”Der er en udbredt mangel på kendskab til, hvordan internettet, de sociale medier og den nye medievirkelighed foregår. Og til, hvordan man kan manipulere ting i kraft af nye teknologier. Vi vil gerne være med til at øge befolkningens generelle kendskab til, hvordan de her ting fungerer. Eksempelvis hvordan spredningseffekten, når noget går viralt, på forbløffende kort tid kan sende et rygte i cirkulation til rigtig mange mennesker,” siger Lisbeth Knudsen.\nDet skal ske ved, at TjekDet.dk udover faktatjek også bringer baggrundshistorier om udfordringerne ved den nye medievirkelighed.\nUddelt 5,3 mio. kr. i alt\nI alt er der uddelt 5,3 millioner kroner i denne omgang. Sidste år var puljen på 9,3 millioner.\nHer gik de største støttebeløb til Koncentrat (2,9 millioner) og Korrespondenterne (2,8 millioner).\nMidlerne, der modtages over en treårig periode, er fordelt på støtte til etablering af nye nyhedsmedier og udvikling af eksisterende.\nModtagerne af etableringsstøtte er:\nRundt om Bornholm (Bjelstrand Innovation & Udvikling IVS): 90.000 kr.\nDet Digitale Danmark (DDD) (TO Media IVS): 187.500 kr.\nDanmarks Fonde (Danmarks Fonde IVS): 213.634 kr.\nSEIN- Et webmagasin for unge af unge (HANSEN & PEDERSEN FILM & FJERNSYN ApS): 360.000 kr.\nModtagerne af udviklingsstøtte er:\nAltinget (ApS ALTINGET.DK): 199.329 kr.\nGlobalnyt (Foreningen Globalnyt): 1.350.000 kr.\nMandag Morgen (Mandag Morgen ApS): 2.880.736 kr\nDer er mest bekvemt at\nDer er mest bekvemt at indskrive sig på den rigtige side af distinktionen mellem fake news og alt det nye, populistiske, antiglobale, kontrafaktiske. Selve distinktionen er dog ikke at finde på nogen af siderne!\nDet er ikke sikkert, at man fundamentalt nok formår eller ønsker at se på, hvordan informationsværdien skabes på den måde, og hvorfor en iagttagelsesform, semantik vælges, implementeres og bekræftes med så mange offentlige midler! (det er ellers voldsomt interessant)\nDet ville sætte spørgsmål ved værdien af det, som indikeres via distinktionen. De semantiske værdier, som lever ved distinktionen/iagttagelsesformen, mister sin umiddelbare status, gyldighed, når de reflekteres på baggrund deres semantiske forudsætninger/mulighedsbetingelser (det som de lever stiltiende i kraft af).\nDet ved man alt om inden for branchen. Men vil man tale om det, eksplicit! Nej, det ville underminere effekten af den konstruktion, det modsætningsforhold, som man har etableret, vil, har indskrevet sig i og kontinuerligt vil indskrive sig i.


De regulære udtryk – hanshuttel.dk\nUdgivet den 6. december 2012 6. december 2012 af Hans\nDe regulære udtryk dukker op i Stephen Kleenes arbejde fra 1956 og er siden blevet arvegods inden for datalogi. Især i Unix-verdenen dukker varianter af regulære udtryk op igen og igen – i sed, awk, grep og selvfølgelig i Emacs (og i vi – undskyld til fans af denne editor), men også i regulære (!) programmeringssprog/scriptsprog som Perl, Python og Tcl. Også i søgninger i tekst (men ikke på Google) kan man have regulære udtryk til sin rådighed.\nI The Guardian skriver Cory Doctorrow om regulære udtryk og plæderer for at man skal undervise i dem.\nDet kunne faktisk være en rigtig interessant idé. Det interessante er at indførelsen af regulære udtryk inddrager en hel masse matematisk apparatur, som dukker op i datalogi. Måske har vi her endnu en måde at inddrage matematikanvendelser på og endnu et godt eksempel på at datalogi ikke er “et kursus i Word”:\nDe regulære udtryk definerer sprog over et givet alfabet . De er givet ved at\ner et regulært udtryk\ner et regulært udtryk for ethvert tegn i alfabetet\nHvis og er og det også\nHvis er et regulært udtryk er det også\nAllerede kan man se, at simpel mængdelære dukker op. Operationen er så ikke en almen mængdeoperation, men konkatenation af sprog. Den store forhindring for mange studerende er at kende forskel på , der betegner den tomme mængde og , der betegner sproget bestående af den tomme streng, . Om det mon hjælper at blive undervist i dette tidligt, ved jeg dog ikke.\nI al fald giver de regulære udtryk os en lille opvisning i hvilke begreber, der dukker op i programmeringssprogsteori. De regulære udtryk er nemlig en lille kalkyle i sig selv (Robin Milner og Tony Hoare var inspireret af regulære udtryk i deres arbejde med de simple proceskalkyler CCS og CSP). Ovenstående definition af de regulære udtryk er det vi kalder for en induktiv definition og kan også ses som en abstrakt syntaks givet ved opbygningsreglen\nVi kan også definere sproget for et vilkårligt regulært udtryk. Det er i virkeligheden en denotationel semantik (denotationen/”betydningen” af et udtryk er et sprog). Og vi kan for ethvert regulært udtryk induktivt opstille den ækvivalente nondeterministiske endelige automat; det er reelt en operationel semantik (et udtryks “adfærd” er den automat, der fortæller os om en streng er beskrevet af udtrykket eller ej).\nDet gode ved regulære udtryk er at de er vel understøttet af mange slags software, så her er tale om et stykke matematik, der kan opleves hands-on. Det mindre gode er at der er så utroligt mange afarter af hvordan de bliver understøttet – og nogle af disse afarter gør livet kompliceret i jagten på det enkle. Man skal tænke sig meget nøje om inden man vælger hvilken afart man vil satse på.\nMen faktisk er den lille definition, jeg lige har givet, nok; ethvert sprog der kan beskrives med “rigere” regulære udtryk end de her givne kan beskrives med de simple udtryk ovenfor. Måske skulle man starte med dem og kun dem og siden introducere de “smarte” udvidelser.\nForrige indlægForrige Godt forberedt?\nNæste indlægNæste Mig og en bog af Michael Sipser


Dejligheder i Maj! - Anna Kruse\nDejligheder i Maj!\nmaj 28, 2018 | 0 Kommentarer\nDette var en af de smukkeste maj jeg oplevet!!!\nMig og Kirsten har været ude hos DR for at undersøge faciliteterne til vores koncert med ” Vi finder på” her i sluttningen af maj. Og hjemme har Ella og August producerat scenografi 😉\nDuo koncert sammen med Nicholas hos “De Danske Torpare”. Jeg er så heldig at få lov at spille med Nicholas – han er en knag og spiller som en drøm. Koncerten udviklede sig til at publikum underholdt hindanden med fiske historier 😉\nRandi Holum og Niels Balle har skrevet en masse smuk nordisk musik. I maj fik jeg komme med i studion sammen med disse to Iva Hvid og min egen käre Jesper på trommer. Så dejlig at igen få lov at spille sammen!!\nMin endaste sang med dansk tekst er også blevet indspillet!!\n3 set med disse herrer på Blågårdscafé! Edith, Svensk Jazz og viser… ikke helt så lyttende publikum som vi er forkølet med, men en fed aften!! Og Jacob kom og lyttede igen sammen med sin smukke svenske kone – dejlig at få lov at lære sit publikum lidt at kende!!\nDer har også været tid til sol, bad, venner familie og ferie i maj. Jeg har en periode hvor jeg føler mig indadvendt, undrende og søgende… det er dejlig at have meget tid omkring og ikke skulle løbe rundt så hurtig!\nEdithband er en fantastisk størrelse. Vi har det så skønt både på og af scenen! Jeg føler mig så heldig!! 10 år har vi spillet sammen!!! Underbart!!!\nSnart er det Jazzfestival og jeg glæder mig til det hele!!!\nANNA KRUSE CPH JAZZ:\nStina Ekblad og Anna Kruse på Lousiana\nVI FINDER PÅ i Thy LMS koncerter\nBryllup, dåb, begravelse og FEST\nEn smuk koncert i Odense\nEfteråret er i gang…


Verdensmesteren der hadede at konkurrere | Sailing Aarhus\nVerdensmesteren der hadede at konkurrere\nNyheder\tTilføj kommentar\tTorsdag den 31. maj 2012, 07:34\nAf Nina Hermansen, nihe@stiften.dk\nIda Marie Baad Nielsen en af verdens bedste kvindelige sejlere. Hun jagter en OL-drøm, samtidig med at hun passer sin skolegang på Marselisborg Gymnasium.\nHun hadede at deltage i konkurrencer. Det var det værste, hun vidste. Alle de andre var bedre end hende. Det følte hun. Hun ville hellere bare sejle en tur og lege med smattede vandmænd.\nDet kunne være begyndelsen på en klassisk historie om en pige, der droppede sin sport, da den blev for tidskrævende og ambitiøs.\nDet er begyndelsen på historien om en af verdens bedste sejlere, Ida Marie Baad Nielsen.\nDen unge århusianer formåede at vende hadet til konkurrencer til en stenhård vilje. Og det har skabt resultateter.\nSammen med sin makker gennem fem år – Marie Thusgaard Olsen – har den bare 19-årige sejler vundet verdensmesterskaberne for kvinder i bådtypen 29er tre år i træk og satser nu på at komme med til OL i Brasilien 2016 i bådtypen 49erFx i den nye OL-disciplin Woman Skiff. Hvis resultaterne fortsætter med at vælte ind, er sandsynligheden for, at de to piger er at finde ved den brasilianske kyst, temmelig stor.\nIda Marie Baad Nielsen er elev i 4.td på Marselisborg Gymnasium – en klasse med 25 Team Danmark-elever. De har alle valgt at bruge et ekstra år på at anskaffe sig en studenterhue til fordel for målrettet træning.\n»Jeg skulle bare gå i gymnasiet. Så undersøgte jeg tingene og fandt ud af, at det lige var noget for mig. Jeg vidste, jeg gerne ville give den gas med sejlads, samtidig med at jeg kunne passe min skole og se familier og venner,« forklarer Ida Marie Baad Nielsen.\n»Der er både fordele og ulemper ved at gå i en Team Danmark-klasse. Folk forstår hinanden. Vi hjælper hinanden hen ad vejen. Men ulempen er klart, at man kun møder en slags mennesker. Sportsmennesker er ikke som andre,« filosoferer Ida Marie Baad Nielsen og forklarer, at hun af og til drømmer om at prøve at gå i en helt almindelig klasse.\n»Men jeg ville alligevel have haft så travlt, at jeg aldrig ville have lært dem at kende.\nTeam Danmark klasse\nAt kombinere et højt gennemsnit og en studenterhue med en topplacering på diverse ranglister er ikke nogen let kunst. Det er derfor, Team Danmark-ordningen er sat i verden: For at give unge eliteudøvere mulighed for at satse på sporten samtidig med, at de får en ballast at falde tilbage på senere i livet. I dissee dage følger Århus Stiftstidende fire elever fra 4.td – den afgående Team Danmark-klasse på Marselisborg Gymnasium.\nVi møder sejleren Ida Marie Baad Nielsen, der næppe kunne kalde sig selv for verdensmester og kommende student, havde det ikke været for Team Danmark-ordningen. Vi interviewer også med BSV-spilleren Theis Baagøe, der drømmer om en plads på det danske håndboldlandshold. Glæd dig desuden til at læse om Pernille Bøgehave, der som den eneste elev i klassen bowler på eliteplan. Og mød Louise Jakobsen, der smed ketsjeren i ringen og satsede på sin uddannelse.\nVis alle indlæg af Thomas Capitani →\t← Marselisborg Cup – indbydelse…..\nEstlands aarhusianske OL-deltager →


Bedste 3D Sports Intro Maker Online\nDenne skabelon giver dig mulighed for at lave en 3D-sportsintro-video til dit brand med en varighed på op til 21 sekunder. Denne skabelon giver dig mulighed for at indsætte op til tre videoklip, tre tekstlinjer og et logo-billede.\nDette er den bedste 3D intro-animation til din YouTube-kanal. Brug vores skabelon og vær sikker på eksemplarisk kvalitet til dine YouTube-introduktioner til indhold.\nDu undrer dig sandsynligvis over, hvad sportsintro-videoer er. Bekymre dig ikke mere, fordi alle dine spørgsmål er ved at blive behandlet.\nIntroduktionsvideoer, sportslige for at være præcise, er korte og direkte introduktionsvideoer, der giver dit publikum et indblik i, hvad du kan forvente i videoen.\nAt lave YouTube-introer indebærer oprettelse af unikke 3D-bevægelser til dine introvideoer. Vores skabelon er unik, da den kan bruges til at oprette introvideoer til de forskellige sportsgrene, som du kan skabe videoindhold på, lige fra fodbold, atletik, til og med basketball, blandt andre sportsgrene.\nSådan oprettes de bedste YouTube-kanalintroer\nTrin 2: Vælg et musiknummer til introvideoen. Vi leverer en fantastisk samling af kvalitetslagermusik, der vil fange din målgruppe. Vi tilbyder også en mulighed for dig at uploade en mp3-fil efter eget valg.\nEt andet spændende træk ved vores sportsintro er, at du kan ændre musikken, selv efter at videoen er produceret.\nHvorfor du har brug for en YouTube-introskaber til dit sportsvideoindhold\nFor at få dit publikums opmærksomhed. Intro-videoer er normalt korte, men meget tiltalende for øjet. Dette gør dem derfor til det bedste værktøj til at tiltrække flere seere til din YouTube-kanal.\nHvis du derfor søger det nemmeste og mest effektive værktøj til at tiltrække flere seere til dit YouTube-indhold, så er vores YouTube intro maker det bedste skud.\nFor at gøre dit brand fremragende. Meget mange mærker har hovedfag i at håndtere sportsnyheder og endda shows. Den eneste måde at imødegå den store markedskonkurrence på er at vise dit publikum, at du adskiller dig fra de andre mærker.\nBrug af introvideoer er den bedste måde at fortælle dit publikum om dit brand på en mere fængslende måde. Dette vil gøre dit brand forskelligt fra andre mærker, da de fleste af dem ikke bruger tiltalende introvideoer til deres indhold.\nMed andre ord, at bruge tiltalende og attraktive introvideoer til dit sportsmærke er nøglen til at dominere markedspladsen.\nFor kort at informere dit publikum om dit brand uden at kede dem. Dette skyldes, at videoerne er korte og derfor inden for den menneskelige koncentrationsspænding.\nDesuden er videoer normalt spændende, og dette gør dem uimodståelige for dit publikum. Disse hjælper alle sammen med at øge de mennesker, der ser dit sportsindhold.\nHvorfor skal du vælge vores online intro maker\nVi justerer vores YouTube-introskabeloner i en retning, der favoriserer opnåelsen af de mål, dit brand har. Du er derfor sikker på at nå dine brandmål og mål, især når det kommer til markedsføring.\nDet er gratis at lave sportsintroer med lav opløsning med vandmærker på vores 3D intro skabervideo skabeloner. Vandmærkerne fjernes efter betaling, og videoen er produceret i Full HD.\nVores 3D sports intro maker giver dig mulighed for at tilføje den musik, foto eller tekst efter eget valg, når du laver en professionel salgsfremmende video til din virksomhed.\nDette gør os fremragende, da vi giver dig plads til at udforske alt hvad du behøver for at sikre, at de oplysninger, der når dit publikum, er klare.\nVi har fleksible og overkommelige betalingsplaner, der passer til dine behov. Du kan beslutte at betale pr. Introduktionsvideo eller abonnere på vores månedlige abonnement og have ubegrænset adgang til Full HD-introvideoer fra vores skabere af videoskabere.